hotchpotch/miracl-hf-unified huggingface dataset:
रन्ध्राकाश
रन्ध्राकाश अथवा रन्ध्राकाशता किसी ठोस पदार्थ, जैसे कि चट्टान या मिट्टी, के कणों के बीच की खाली जगह को कहते हैं। यह भूजल के अध्ययन में एक महत्वपूर्ण कारक है और पानी के लिये चट्टानों की पारगम्यता इसी रंध्राकाश की मात्रा के ऊपर निर्भर होती है। किसी चट्टान संस्तर के [जलभरा]के रूप में स्थापिईत होने के लिये यह आवश्यक है कि उसकी पारगम्यता और रंध्रावकाश दोनों अधिक हों।
सतह के समीप के मण्डल में मृदा जल इसी मृदा के अन्दर पाए जाने वाले रन्ध्राकाश में स्थित होता है।
वैदिक विद्यालय
वैदिक विद्यालय Vedic Vidyalay एक स्वयंसेवी संस्था है जो वेदों के ज्ञान, भारतीय भाषाओं और भारतीय संस्कृति के प्रचार-प्रसार में स्वार्थरहित लगी है। इसका लक्ष्य है भारतीय भाषाओं संस्कृत, हिन्दी, तमिल, तेलुगु, मराठी और अन्य प्रमुख भाषाओं का बढ़ावा देना। संस्था सप्ताहांत और सांय कक्षाओं, स्कूलों में वैकल्पिक विषय, भाषा दिन और उत्सवों (जैसे संस्कृत दिवस, हिन्दी दिवस, तमिल दिवस, वार्षिक उत्सव आदि) द्वारा इस लक्ष्य को प्राप्त करने में प्रतिबद्ध है।
इसके अलावा दूसरे ज्ञान के विषय जैसे गणित, रेखागणित, बीजगणित, नक्षत्रविद्या, शिल्प इत्यादि का बढ़ावा, संस्कृत को फिर से बोलचाल की भाषा की तरह जीवित करना।
सप्ताहांत और सांय कक्षा विषयों जैसे योग, नृत्य यादि का ज्ञान एक जगह और समय में प्रदान करना। स्थानीय स्कूलों के साथ मिलकर इन विषयों को स्कूलों के नियमित पाठ्यक्रम में सम्मिलित करवाना। वैदिक सिद्धान्तों (जैसे वैदिक गणित) को स्कूलों के नियमित पाठ्यक्रम में सम्मिलित करना। विश्व में भारतीय संस्कृति की समझ पैदा करना।
इस समय विद्यालय की अमेरिका में सात नगरों में कक्षाएं चलती हैं। इस समय संस्था में निम्न विषयों की कक्षाएं चलती हैं :
वैदिक विद्यालय गणित और संस्कृत को समाज में बढ़ावा देती है टीवी एशिया के कम्युनिटी राउन्डअप में वैदिक विद्यालाय के वैदिक उत्सव की एक झलक यहाँ देखें। सबसे अच्छा गणित का कार्यक्रम
वैदिक विद्यालय स्वलिखित पुस्तकें प्रयोग करता है कुछ पुस्तके:
अजब गजब घर जमाई
अजब गजब घर जमाई एक भारतीय हास्य नाटक टेलीविज़न धारावाहिक है जिसका प्रसारण 19 मई 2014 को आरम्भ हुआ।
क्षिप्रिका
क्षिप्रिका (Rapid) नदी के मार्ग का वह हिस्सा है जहाँ किसी अवरोध के कारण ढाल सामान्य की अपेक्षा अधिक तीव्र होता है और जल प्रवाह अत्यधिक तीव्र होता है। यह जलप्रपात और सामान्य प्रवाह के बीच की स्थिति होती है और सामान्यतः यहाँ नदी की तली कठोर चट्टानों की होती है। जलप्रपात और क्षिप्रिकाओं का पाया जाना नदी की युवावस्था का द्योतक है।
क्षिप्रिकाओं का महत्व राफ्टिंग और श्वेतजल अवलोकन जैसे जल के मनोरंजन उपयोगों के कारण है। क्षिप्रिकाओं का वर्गीकरण भी राफ्टिंग में आने वाले खतरे के अनुसार किया जाता है।
गुरुमुख निहाल सिंह
सरदार गुरुमुख निहाल सिंह राजस्थान के प्रथम राज्यपाल थे। तथा पूर्व दिल्ली के मुख्यमंत्री रह चुके है। वे भारतीय राष्ट्रीय कांग्रेस के राजनेता है। सरदार गुरुमुख निहालसिंह एक राष्ट्रीय काँग्रेस पार्टी के प्रसिद्ध नेता थे।
जोहैनीज़ श्मिट
जोहैनीज़ श्मिट (Johannes Schmidt ; सन् १८७७ - १९३३), डेन्मार्क के जीववैज्ञानिक थे जिन्होने १९२० में पता लगाया कि ईल मछली अण्दे देने के लिये सरगासो सागर (लीवर्ड और बाहामा द्वीपों के मध्य) में प्रवास करतीं हैं। इसके पहले उत्तरी अमेरिका और यूरोप के लोगों को इस बात पर आश्चर्य होता आया था कि उनके मछली पकदने के स्थानों में शिशु ईल क्यों नहीं मिलती।
जोहैनीज़ श्मिट का जन्म जीगरस्प्रिस (Jaegerspris) में तथा शिक्षा कोपेनहेगेन में हुई थी। सन् १८९९ में इन्होंने अज्ञात वनस्पतियों की खोज में स्याम देश (थाईलैंड) को अभियान कर, वैज्ञानिक जीवन आरंभ किया। सन् १९१० में कार्ल्सबर्ग संस्थान की प्रयोगशाला में हॉप (hop) के जैव तथा जीवरासायनिक अनुसंधान में आप लगे रहे, परंतु विज्ञान को आपकी सबसे बड़ी देन सागर विज्ञान के क्षेत्र में थी। कुछ समय तक ये सागर अन्वेषण के लिए गठित, अंतर्राष्ट्रीय परिषद् के सदस्य रहे। आपकी रुचि मछलियों के विकास की ओर थी।
एक सागरयात्रा में सुदूर अंध महासागर में आपने मीठे जलवासी ईल (eel) मछली के डिंभक (लार्वा) पाए और उन्हें एकत्र किया। इससे प्रेरित होकर, इन्होंने भिन्न आयुओं के डिंभकों की खोज आरंभ की तथा यह सिद्ध करने में सफल हुए कि नदियों के मीठे जल की ईल मछली के अंडे देने का स्थान, जिसकी दीर्घकाल से खोज थी, लीवर्ड और बाहामा द्वीपों के मध्य स्थित है।
सागर विज्ञान के क्षेत्र में इस महत् खोज के सिवाय, आपकी सागरयात्राओं तथा मछलियों के बच्चों संबंधी जीवनसांख्यिकीय अनुसंधानों से, सागरों के प्राणीसमूह तथा मत्स्यों के बारे में हमारी जानकारी में अतीव वृद्धि हुई।
हैंस श्पेमान
हैंस श्पेमान (Hans Spemann ; सन् १८६९ - १९४१), जर्मनी के भ्रूणविज्ञानी थे जिन्हें १९३५ में चिकित्साविज्ञान का नोबेल पुरस्कार प्रदान किया गया। उन्होने जिस प्रभाव का अध्ययन किया था उसे आजकल 'भ्रूण प्रेरण' (embryonic induction) कहा जाता है।
हैंस श्पेमान का जन्म स्टटगार्ट (Stuttgort) में हुआ था और इन्होंने हाइडेलबर्ग, म्यूनिख तथा वर्टस् बुर्ख (Würzburg) में शिक्षा पाई थी।
सन् १९०८ में रॉस्टॉक में, सन् १९१४ में कैसर विल्हेल्म इंस्टिट्यूट में तथा सन् १९१९ से फ्राइबुर्ख इम ब्राइसगॉउ (Freiburg im Brisgou) में ये प्रोफेसर नियुक्त हुए।
श्पेमान विलक्षण प्रयोगकर्ता थे। इन्होंने भ्रूण के ऊतकों के रोपण की एक रीति का विकास किया। उभयचरों के भ्रूणविकास निर्धारण के कालिक तथा स्थैतिक संबंधों की खोज के लिए अपने अनेक प्रयोग किए। ये भ्रूणों में संगठनकेंद्रों के आविष्कर्ता थे। इन्होंने कोरकरंध्र (blastopore) के ओष्ठ के संगठन कर्म का सप्रयोग निदर्शन किया। इस उपलब्धि ने अन्य जीवों में इसी प्रकार के संगठनकेंद्रों का पता लगाने तथा पहचानने की रीतियों से संबंधित रासायनिक अध्ययनों को जन्म दिया। सन् १९३५ में आपकी खोजों के उपलक्ष्य में आपको नोबेल पुरस्कार प्रदान किया गया।
मार्टिन शोंगावर
मार्टिन शोंगावर (Martin Schongauer ; १४४० - १४९१) जर्मनी का नक्काशीकार तथा चित्रकार था। उसके बनाये चित्र तथा उसकी ख्याति दूर-दूर तक पहुँची थी। इटली में वह 'बेल मार्टिनो' तथा मार्टिनो डी अन्वेर्सा (Martino d'Anversa) के नाम से जाना जाता था।
मार्टिन का पिता सुनार था, पर अपने पुत्र को कला की दिशा में प्रेरित करने में उसने विशेष उत्साह दिखाया। कोलमार के एक बड़े ही मशहूर 'इनग्रेविंग स्कूल' में उसका दाखिला करा दिया गया, जहाँ से कितने ही विशिष्ट कलाकार बनकर निकल चुके थे। फ्लांडर्स के समकालीन कलाकारों, विशेषकर रोगर वान डेर वेडेन (Rogier van der Weyden) की कलाटेकनीक और चित्रणशैली का उसके कृतित्व पर विशेष प्रभाव पड़ा। कोलमार की सेंट मार्टिन चर्च की भव्य वेदिका पर 'वर्जिन और बालक क्राइस्ट' की लहलहाए खिले पुष्पों के मध्य एक बड़ी ही भव्य आकृति उसने अंकित की। चित्रकला से अधिक वह नक्काशी में दक्ष था। उसने अनेक ऐसी सुंदर कलाकृतियाँ प्रस्तुत कीं जिनकी न सिर्फ जर्मनी में बल्कि इटली, इंग्लैड, फ्रांस और स्पेन में भी खूब बिक्री हुई। उसके विषय हमेशा धार्मिक और भावनापरक होते थे। ताँबे पर उसके ११३ चित्रांकन उपलब्ध हैं जिनपर उसका नाम भी खुदा है। मृत्यु तथा ईसा-माँ के राज्यारोहण संबंधी चित्रमाला के अतिरिक्त मनोरागों के निदर्शन में रेखाओं की सुसंयोजना, प्रतिपाद्य विषय को सूक्ष्मता से आँकने तथा सघन एवं सुंदर आकृतियों के निर्माण में उसकी विशेष मौलिकता दृष्टिगत होती है।
नेतृत्व की शैलियाँ
नेतृत्व की शैली (leadership style) से तात्पर्य नेता द्वारा दिशा देने, योजनाओं को लागू करने तथा लोगों को प्रोत्साहित करने की शैली से है। नेतृत्व की बहुत सी शैलियाँ हैं जो राजनितिक, व्यावसायिक या अन्य क्षेत्रों में प्रदर्शित होतीं हैं।
कुछ मुख्य नेतृत्व शैलियाँ ये हैं-
राजस्थान में चुनाव
राजस्थान में चुनाव १९५२ से आरम्भ हुये। उन चुनावों में राजस्थान से लोकसभा और विधानसभा के लिए सदस्यों का चुनाव हुआ। राजस्थान में कुल २५ लोकसभा और २०० विधान सभा निर्वाचन क्षेत्र हैं।
राजस्थान विधानसभा के पहले चुनाव १९५२ में हुये।
येशोर
येशोर (उच्चारण : जेशोर : Jessore) () बांग्लादेश का एक प्रमुख नगर है जो बांग्लादेश के दक्षिणी-पश्चिमी भाग में स्थित है। यह येशोर जिले का मुख्यालय भी है। इस नगर में ९ वार्ड और ७३ महल्ले हैं। येशोर नगरपालिका १८६४ में बनी थी। The area of the town is 21.15  km. It has a population of about 2,98,000 according to the record of Jessore municipality. Jashore also has a domestic airport.
ए. ए.कोरोत्स्काया
ए. ए.कोरोत्स्काया रूस के जाने माने भारतविद थे जिन्होंने यहाँ के शिल्प और वास्तुकला पर रूसी भाषा में मौलिक पुस्तकें लिखीं- जिनका अंग्रेज़ी और हिन्दी में अनुवाद भी हुआ|
व्यक्तित्व परीक्षण
व्यक्ति के व्यक्तित्व की विशिष्टताओं का पता लगाने के लिये रची गयी प्रश्नावली या किसी अन्य मानक युक्ति को व्यक्‍तित्व परीक्षण (personality test) कहते हैं।
व्यक्तित्व का परीक्षण उपर्युक्त विधियों से किया जाता है।
मानसिक चिकित्सालय
मानसिक चिकित्सालय (Psychiatric hospitals या mental hospitals) उन चिकित्सालयों को कहते हैं जहाँ गम्भीर मनोविकारों (जैसे द्विध्रुवी विकार, मनोविदालिता आदि) की चिकित्सा होती है।
1982 में भारत सरकार द्वारा राष्‍ट्रीय मानसिक स्‍वास्‍थ्‍य कार्यक्रम (एन एम एच पी) प्रारम्‍भ किया गया। इस कार्यक्रम का मुख्‍य उद्देश्‍य, देश में मानसिक रोगियों की बढ़ रही संख्‍या के लाभ के लिए, मानसिक स्‍वास्‍थ्‍य देखभाल के लिए उपलब्‍ध आधारभूत रूपरेखा का विस्‍तार करना था।
नाड़ी परीक्षा
नाड़ी परीक्षा हृदयगति (पल्स) जाँचने की भारतीय पद्धति है। इसका उपयोग आयुर्वेद, सिद्ध आदि चिकित्सापद्धतियों में होता है। यह आधुनिक पद्धति से भिन्न है।
इसमें तर्जनी, माध्यिका तथा अनामिका अंगुलियों को रोगी के कलाई के पास (radial artery) पर रखते हैं और अलग-अलग दाब देकर वैद्य कफ, वात तथा पित्त- इन तीन दोषों का पता लगाता है।
मलाकंद दर्रा
मलाकंद दर्रा (Malakand Pass) पाकिस्तान में पेशावर के ६० किमी उत्तर, उत्तर-पूर्व स्थित दक्षिणी स्वात क्षेत्र में एक दर्रा है। प्रशासनिक रूप से यह पाकिस्तान के खैबर पख्तूनख्वा प्रांत के मलाकंद जिले में स्थित है।
सामरिक रूप से यह एक महत्वपूर्ण भौगोलिक संरचना है। इस दर्रे से होकर एक प्राचीन बौद्धकालीन सड़क जाती है। १६वीं शताब्दी के प्रारंभ में यूसुफजाई पठानों ने इसी दर्रे में से होकर स्वात घाटी में प्रेवश किया था। ब्रिटिश काल में इसी दर्रे और इसके उत्तरी भाग में १८९७ ई॰ में भारतीय और ब्रिटिश सेनाओं का स्वात क्षेत्र के पठान विद्रोहियों से युद्ध हुआ था जिसे मलाकंद की लड़ाई के नाम से जाना जाता है। इस लड़ाई में भारतीय-ब्रिटिश सेनाएँ विजयी रहीं थीं।
ध्यातव्य है कि पाकिस्तान की मलाकंद डिविजन ही वह प्रमुख क्षेत्र है जहाँ मलाला युसुफजई ने लड़कियों को स्कूल पहुँचाने के लिये संघर्ष छेड़ रखा है
समीप में स्थित मलाकंद गाँव में जलविद्युतगृह है।
बहि:प्रकोष्‍ठिका धमनी
मानव शरीररचनाविज्ञान में बहि:प्रकोष्‍ठिका धमनी (radial artery) अग्रबाहु के हथेली वाले भाग की मुख्य धमनी है। यह प्रगंड धमनी (ब्रेकियल धमनी) की शाखा के रूप में निकलती है।
ओम प्रकाश माथुर
ओम प्रकाश माथुर एक भारतीय राजनीतिज्ञ है। वे भारतीय संसद में राजस्थान राज्य से राज्य सभा के सांसद थे। वे भारतीय जनता पार्टी के सदस्य है। वर्तमान में उत्तर प्रदेश राज्य के भाजपा के प्रभारी है वे गुजरात व महाराष्ट्र के प्रभारी रह चुके है।
आद्य हिन्द-ईरानी धर्म
आद्य हिन्द-ईरानी धर्म (Proto-Indo-Iranian religion) से तात्पर्य हिन्द-ईरानी लोगों के उस धर्म से है जो वैदिक एवं जरुस्थ्र धर्मग्रन्थों की रचना के पहले विद्यमान था।
दोनों में अनेक मामलों में साम्य है। जैसे,
ईरानी भाषा की गणना आर्य भाषाओं में ही की जाती है। भाषा-विज्ञान के आधार पर कुछ यूरोपीय विद्वानों का मत है कि आर्यों का आदि स्थान दक्षिण-पूर्वी यूरोप में कहीं था। इसी मत के अनुसार जब आर्य अपने-अपने अन्य बन्धुओँ का साथ छोड़कर आगे बढ़े तो कुछ लोग ईरान में बस गये तथा कुछ लोग और आगे बढ़कर भरत में आ बसे।
भारत और ईरान-दोनों की ही शाखा होने के कारण, दोनों देशों की भाषाओं में पर्याप्त साम्य पाया जाता है। इन देशों के प्राचीनतम ग्रन्थ क्रमश: `ऋग्वेद' तथा `जेन्द अवेस्ता' हैं। `जेन्द अवेस्ता' का निर्माण-काल लगभग शती ई. पु. है, जबकि ऋग्वेद इससे सहस्रों वर्ष पूर्व रचा जा चुका था। `जेन्द' की भाषा पूर्णत: वैदिक संस्कृत की अपभ्रंश प्रतीत होती है तथा इसके अनेक शब्द या तो संस्कृत शब्दों से मिलते-जुलते है अथवा पूर्णँत: संस्कृत के ही हैं। इसके अतिरिक्त `अवेस्ता' में अनेक वाक्य ऐसे हैं, जो साधारण परिवर्तन से संस्कृत के बन सकते हैं, संस्कृत और जिन्द में इसी प्रकार का साम्य देखकर प्रो॰ हीरेन ने कहा है कि जिन्द भाषा का उद्भव संस्कृत से हुआ है।
भाषा के अतिरिक्त वेद और अवेस्ता के धार्मिक तथ्यों में भी पार्याप्त समानता पाई जाती है। दोनों में ही एक ईश्वर की घोषणा की गई है। उनमें मन्दिरों और मूर्तियों के लिए कोई स्थान नहीं है। इन दोनों में वरुण को देवताओं का अधिराज माना गया है। वैदिक `असुर' ही अवेस्ता का `अहर' है। ईरानी `मज्दा' का वही अर्थ है, जो वैदिक संस्कृत में `मेधा' का। वैदिक `मित्र' देवता ही `अवेस्ता' का `मिथ्र' है। वेदों का यज्ञ `अवेस्ता' का `यस्न' है। वस्तुत: यज्ञ, होम, सोम की प्रथाएं दोनों देशों में थीं। अवेस्ता में `हफ्त हिन्दु' और ऋग्वेद में `आर्याना' का वर्णन मिलता है
पहलवी और वौदिक संस्कृत लगभग समान `मित्र' और `मिथ्र' की स्तुतियां एक -से शब्दों में हैं। प्राचीन काल में दोनों देशों के धर्मो और भाषाओँ की भी एक-सी ही भूमिका रही है।
ईरान में अखमनी साम्राज्य का वैभव प्रथम दरियस के समय में चरमोत्कर्ष पर रहा। उसने अपना साम्राज्य सिन्धु घाटी तक फैलाया। तब भारत-ईरान में परस्पर व्यापार होता था। भारत से वहां सूती कपड़े, इत्र, मसालों का निर्यात और ईरान से भारत में घोड़े तथा जवाहरात का आयात होता था। दरियस ने अपने सूसा के राजप्रासादों में भारतीय सागौन और हाथीदांत का प्रयोग किया तथा भारतीय शैली के मेराबनुमा राजमहलों का निर्माण करवाया।
राय (उपाधि)
राय अंग्रेज़ों के द्वारा दिया एक उपनाम है। जो पूर्वी उत्तर प्रदेश, दिल्ली, बिहार आदि के ज्यादातर जमींदार लोगो का उप नाम है। ऐसे इस उपनाम को और भी बहुत सी लोग प्रयुक्त करतें है। विशेष रूप से उत्तर प्रदेश में गंगा के दोवाब क्षेत्र मुख्यतः वाराणसी, गाजीपुर, गोरखपुर, बस्ती, मऊ, आजमगढ़, बलिया क्षेत्र में रहते हैं। 'राय' शब्द का अर्थ 'राजा' होता है।
पूर्व की ओर देखो (नीति)
पूर्व की ओर देखो नीति भारत द्वारा द॰ पू॰ एशिया के देशों के साथ बड़े पैमाने पर आर्थिक और सामरिक संबंधों को विस्तार देने, भारत को एक क्षेत्रीय शक्ति के रूप में स्थापित करने और इस इलाके में चीन के प्रभाव को संतुलित करने के उद्देश्यों से बनाई गई नीति है। वर्ष १९९१ में पीवी नरसिम्हा राव सरकार द्वारा शुरू की गयी इस नीति के साथ ही भारत के विदेश नीति के परिप्रेक्ष्यों में एक नई दिशा और नए अवसरों के रूप में देखा गया और वाजपेयी सरकार तथा मनमोहन सरकार ने भी इसे अपने कार्यकाल में लागू किया।
वस्तुतः यह नीति शीत युद्ध की समाप्ति के बाद उभरे नए वैश्विक और क्षेत्रीय परिप्रेक्ष्यों, शक्ति संतुलन और भारत की नई आर्थिक नीतियों के साथ विदेश नीति के समन्वय की अवधारणा का परिणाम है जिसके मूल रूपरेखाकार के रूप में तत्कालीन वित्त मंत्री मनमोहन सिंह जी को देखा जाता है। यह इन क्षेत्रों के साथ नए रिश्ते बनाने की शुरुआत नहीं थी बल्कि प्राचीन काल के, किन्तु एक दीर्घअवधि से उपेक्षित, रिश्तों को पुनर्जीवित करने की कोशिश थी।
हाल के नतीजों को देखा जाय तो इस बात को स्वीकार करने के कई कारण हैं कि भारत को इस नीति से लाभ हुआ है और वह इस नीति के द्वारा अपने संबंध इन पूर्वी देशों से मजबूत करने में सफल रहा है। जिस तरह भारत "पूर्व की ओर देखो" की नीति अपनाए हुए हैं उसी तरह थाईलैंड “पश्चिम की ओर देखो” की नीति अपनाए हुए हैं और ये दोनों नीतियां एक ही बिन्दु पर मिलती हैं। भारत ने चीन को भी बार-बार यह समझाने की कोशिश की है कि यह नीति चीन के कंटेंनमेंट के लिये नहीं है जैसा कि चीन इसे मानता है।
भारत की यह नीति शीतयुद्ध के अंत और उदारीकरण तथा वैश्वीकरण के उभरते परिप्रेक्ष्यों में निर्मित है। भारत ने पश्चिमी देशों के साथ व्यापार निर्भरता कम करने और द॰ पू॰ एशिया तथा पूर्वी एशिया के देशों के साथ बड़े पैमाने पर आर्थिक और सामरिक संबंधों को विस्तार देने के लिये इस नीति का निर्माण किया।
सितम्बर २०१२ में तत्कालीन मानव संसाधन विकास राज्यमंत्री डी॰ पुरंदेश्वरी ने सरकार की पूर्व की ओर देखो नीति से पूर्वी बंदरगाहों से व्यापार को प्रोत्साहन मिलने की बात की पुष्टि की। उन्होंने कहा इससे भारत का पूर्व और दक्षिणपूर्व एशिया से व्यापार बढ़ा है और विश्व के समुद्री मार्ग के जरिये होने वाले व्यापार में देश के पूर्वी तट को महत्वपूर्ण स्थान मिला है।
भारत की इस नीति का समर्थन करते हुए अमेरिकी विदेश मंत्री हिलेरी क्लिंटन ने भी कहा कि उनका देश भारत की ‘पूर्व की ओर देखो’ नीति का सक्रिय रूप से समर्थन करना चाहता है और ओबामा प्रशासन ने शुरुआत से ही एशिया-प्रशांत क्षेत्र को महत्व दिया है। हालाँकि अमेरिका के इस क्षेत्र में अपने स्वार्थ भी हैं और वह भी चीन की बढ़ती शक्ति को हिन्द महासागर और प्रशांत महासागर के बीच के क्षेत्र में अपनी पकड़ मजबूत करके संतुलित करना चाहता है।
जलभर
जलभर, जलभृत अथवा जलभरा (Aquifer) धरातल की सतह के नीचे चट्टानों का एक ऐसा संस्तर है जहाँ भूजल एकत्रित होता है और मनुष्य द्वारा नलकूपों से निकालने योग्य अनुकूल दशाओं में होता है। वैसे तो जल स्तर के नीचे की सारी चट्टानों में पानी उनके रन्ध्राकाश में अवश्य उपस्थित होता है लेकिन यह जरूरी नहीं कि उसे मानव उपयोग के लिये निकाला भी जा सके। जलभरे ऐसी चट्टानों के संस्तर हैं जिनमें रन्ध्राकाश बड़े होते हैं जिससे पानी की ज्यादा मात्रा इकठ्ठा हो सकती है तथा साथ ही इनमें पारगम्यता ज्यादा होती है जिससे पानी का संचरण एक जगह से दूसरी जगह को तेजी से होता है।
सामन्यतय जलभर के लिये एक और दशा का होना आवश्यक है और वह है इस उच्च पारगम्य संस्तर के ठीक नीचे एक अपारगम्य जलरोधी शैल (Aquiclude) संस्तर की उपस्थिति। अतः जलभर ज्यादातर ऐसी बलुआ पत्थर चट्टानों में पाए जाते हैं जिनके नीचे शेल या सिल्टस्टोन की परत पायी जाती हो।
जलभर को इस अपारगम्य जलरोधी परत की उपस्थिति के आधार पर प्रकारों में बाँटा जाता है - मुक्त जलभर (Unconfined aquifer) और संरोधित जलभर (Confined aquifer)। संरोधित जलभर वे हैं जिनमें ऊपर और नीचे दोनों तरफ जलरोधी संस्तर पाया जाता है और इनके रिचार्ज क्षेत्र दूसरे ऊँचाई वाले भागों में होते हैं। इन्ही संरोधित जलभरों में उत्स्रुत कूप (Artesian wells) भी पाए जाते हैं।
जलभर की अन्य कई भौतिक विशेषताएँ होती हैं।जलभर के वर्गीकरण का एक और आधार है हाईड्रोलिक कंडक्टिविटी की दिशा। इसके आधार पर इन्हें समप्राय और असमप्राय जलभर में विभाजित किया जाता है।
जलभरों में जल का धीमा किन्तु निरंतर प्रवाह होता रहता है जिसे अधोप्रवाह (underflow) कहते है।
सोरठा
सोरठा एक अर्द्धसम मात्रिक छंद है। यह दोहा का ठीक उलटा होता है। इसके विषम चरणों चरण में 11-11 मात्राएँ और सम चरणों (द्वितीय तथा चतुर्थ) चरण में 13-13 मात्राएँ होती हैं। विषम चरणों के अंत में एक गुरु और एक लघु मात्रा का होना आवश्यक होता है। उदाहरण -
१. नील सरोरूह स्याम तरुन अरुन बारिज नयन। कराऊँ सो मम उर धाम, सदा छीरसागर सयन ।।
२. कबहुं सुधार अपार,वेग नीचे को धावै।
जो सुमिरत सिधि होय, गननायक करिबर बदन। करहु अनुग्रह सोय, बुद्धि रासि सुभ-गुन सदन
रघुवीर नारायण
रघुवीर नारायण (३१ अक्टूबर १८८४ - १ जनवरी १९५५) हिन्दी साहित्यकार तथा भारतीय स्वतंत्रता संग्राम के सेनानी थे। उनके द्वारा रचित 'बटोहिया' नामक भोजपुरी राष्टीय गीत को पूर्वी भारत में “वन्दे मातरम्” के बराबर सम्मान मिला। जन-जागरण गीत की तरह गाया जाने वाला यह गीत पूर्वी लोकधुन में लिखा गाया है।
रघुवीर नारायण का जन्म बिहार के सारण जिले के दहियावां गाँव में हुआ था। उनके पिताजी का नाम जगदेव नारायण था।
उनकी विद्यालयी शिक्षा जिला विद्यालय, छपरा में हुई। उन्होने पटना कॉलेज से प्रतिष्ठा के साथ स्नातक किया। १९४० के बाद उन्होने पूर्ण संन्यासी जीवन जिया।
बोधिसत्व (नाटक)
'राजकुमार सिद्धार्थ ने वृद्ध, रोगी, मृत और संन्यासी को देखकर रात में गृहत्याग किया था' इस बात को काल्पनिक या प्रक्षिप्त मानकर कोसंबी जी ने त्रिपिटक सम्मत घटना को इस नाटक के माध्यम से अत्यंत रोचक तरीके से प्रस्तुत किया। अन्य ग्रंथों में भी उन्होंने शाक्यों व कोलियों के राज्यों के बीच बहने वाली रोहिणी नदी के जल से उपस्थित विवाद को सिद्धार्थ कुमार के घर छोड़ने का ऐतिहासिक कारण मन और उसे अनेक प्रमाणों से सिद्ध भी किया। किन्तु तब भी स्वयं के द्वारा उपस्थापित प्रमाणपूर्ण तथ्य अपूर्ण ही लगने लगे, तो त्रिपिटक के ही प्रमाणों से परिपुष्ट इस घटना को और अधिक स्पष्टता से उपस्थापित करने के लिए उन्होंने ‘बोधिसत्त्व’ नमक चार अंकों का छोटा सा नाटक लिख दिया। इस नाटक में उन्होंने त्रिपिटक सम्मत सिद्धार्थाभिनिष्क्रमण (सिद्धार्थ का घर से निकलना) की कारणीभूत घटना को अत्यन्त रोचकता से उपस्थापित किया।
डॉ॰ प्रफुल्ल गडपाल ने मराठी भाषा से इस नाटक का संस्कृत में अनुवाद किया, जो राष्ट्रियसंस्कृतसंस्थानम (मानित विश्वविद्यालय) से 2013 में प्रकाशित हुआ।
सुज़ुकी देइसेत्ज़
सुज़ुकी देइसेत्ज़ (Daisetsu Teitaro Suzuki (鈴木 大拙 貞太郎 ; १८७० - १९६६) जापान के बौद्ध साहित्य एवं दर्शन के विश्वविख्यात विद्वान थे। १९६३ में उन्हें नोबेल शांति पुरस्कार के लिये नामित किया गया था।
आपने बौद्ध धर्म में प्रचलित 'ध्यान संप्रदाय' को नवीन रूप प्रदान किया है। जापान में यह संप्रदाय 'जैन संप्रदाय' (Zen) के नाम से प्रसिद्ध है। वैसे तो जापान में जैन संप्रदाय की स्थापना 'येई साई' (११४१-१२१५) ने की, जो कर्मकांड आदि को हेय समझकर ध्यान एवं आत्मसंयम को ही सर्वश्रेष्ठ मानते थे, किंतु जापानी दार्शनिक डॉ॰ सुजुकी ने जेन संप्रदाय की इस मौलिक विचारधारा को और भी परिमार्जित कर आगे बढ़ाया। वे मानते थे कि दर्शन और धर्म का लौकिक उद्देश्य भी है।
डॉ॰ सुजुकी का जन्म कनज़ावा (जापान) में हुआ। प्रारंभिक अध्ययन के बाद आप सन् १८९२ में तोक्यो विश्वविद्यालय से स्नातक परीक्षा उत्तीर्ण कर उच्च अध्ययन के लिए १८९७ में अमरीका गए। वहाँ अपने अध्ययन के साथ-साथ बौद्ध धर्म एवं उदार चीनी दर्शन ताओवाद (Taoism) के अनेक ग्रंथों का अंग्रेजी में अनुवाद किया। सन् १९०९ में जापान लौटने पर सुजुकी पीअर विश्वविद्यालय (गाकाशुईन) में अंग्रेजी भाषा के अध्यापक नियुक्त हुए। इसी के साथ वे तोक्यो विश्वविद्यालय में भी अध्यापन कार्य करते रहे। सन् १९२१ के पश्चात् आप ओतानी विश्वविद्यालय, क्योतो (जापान) में बौद्ध-दर्शन-विभाग के अध्यक्ष नियुक्त किए गए।
सन् १९३६ में डॉ॰ सुजुकी की प्राध्यापक की हैसियत से अमरीका और ब्रिटेन गए और उन्होंने जापानी संस्कृति एवं जेन दर्शन पर विद्वतापूर्ण भाषण दिए। इसके फलस्वरूप आपको जापान सरकार की ओर से 'ऑर्डर ऑव कल्चर' का सम्मान प्रदान किया गया।
बौद्ध साहित्य के क्षेत्र में डॉ॰ सुजुकी को और भी सम्मान प्राप्त हुआ, जब उन्होंने जेन बौद्ध धर्म पर ३० संस्करणों की एक ग्रंथमाला लिखी। इसी के बाद आपने एक अन्य पुस्तक 'ज़ेन और जापान की संस्कृति' जापानी भाषा में प्रकाशित की। इसका अनुवाद अंग्रेजी, फ्रेंच, जर्मन और पुर्तगाली भाषा में किया गया। इस प्रकार डॉ॰ सुजुकी की इस अनुपम कृति को अंतरराष्ट्रीय सम्मान प्राप्त हुआ।
विकिरण सुरक्षा
आयनकारी विकिरण के हानिकारक प्रभावों से व्यक्तियों एवं पर्यावरण को सुरक्षित रखने वाले विज्ञान एवं व्यवहार का नाम विकिरण संरक्षा या विकिरण सुरक्षा (Radiation protection या radiological protection) है।
उद्योग एवं चिकित्सा में आयनकारी विकिरण का बहुतायत से उपयोग होता है। इस कारण यह स्वास्थ्य के लिये बहुत बड़ा खतरा पैदा कर सकता है यदि इससे बचने एवं इसकी मात्रा को सीमित रखने से समुचित प्रबन्ध न किये जाँय। आयनकारी विकिरण जीवित ऊतकों का सूक्ष्मस्तरीय नुकसान पहुँचाता है जिससे त्वचा जल सकती है। इसके अलावा इस विकिरण के उच्च मात्रा में सम्पर्क में आने से 'विकिरण बिमारी' (radiation sickness) हो सकती है। कम मात्रा में लेने पर भी कैंसर होने की सम्भावना बढ जाती है।
विकिरण से सुरक्षा का मूलभूत तरीका है कि विकिरण के प्रभाव में कम से कम आयें (reduction of expected dose) तथा मानव द्वारा लिये गये विकिरण डोज का सतत मापन करते रहना।
विकिरण से सुरक्षा के तीन नियम हैं-
जावर, उदयपुर
जावर राजस्थान के उदयपुर जिले में स्थित है। यहाँ की खान विश्व की सबसे पुरानी जस्ता की खानों में से एक है।
वर्तमान में नया जावर क्षेत्र एक छोटे से कस्बे के रूप में है जहाँ अधिकांश जनसंख्या भीलों की है। जावार में 'जावर माता' नामक देवी का मंदिर है। इसके अलावा यहाँ कई जैन, शिव तथा विष्णु के मंदिर हैं। महाराणा कुंभा की राजकुमारी रमाबाई द्वारा निर्मित 'रमाकुण्ड' नामक एक विशाल जलाशय भी है। जलाशय के तट पर रामस्वामी नामक एक सुन्दर विष्णुमंदिर भी है। मंदिर की दीवार पर लगे शिलालेख से ज्ञात होता है कि इसका निर्माण सन् १४९७ में कराया गया है। महाराणा रायमल का राजतिलक जावर में ही हुआ था।
ये खानें अरावली पर्वतमाला के अंतर्गत स्थित हैं। मोचिया मोगरा पहाड़ी खनन कार्य का मुख्य भाग है जो उदयपुर नगर के ठीक दक्षिण में ४० किमी की दूरी पर स्थित है। पेषण (Milling) कार्य के लिए जल वितरण का प्रश्न पहले मुख्य समस्या थी किंतु अब अवमृदा बाँध (Subsoil dam) तथा अंत:स्रावी कूपों (Percolating wells) ने, जिनका निर्माण तीरी नदी नितल (Bed) पर स्थित किया गया है, इस समस्या का भी सफल समाधान कर दिया है।
विशाल क्षेत्रों में खनिजायन (Meneralization) प्राप्य है जिसमें मुख्यत: दो खनिज, जिंक ब्लेंड (Zinc Blends) तथा गैलेना, मिलते हैं। यह खनिज रेतमय (Siliceous) डोलोमाइट (Dolomite) में प्राप्त होते हैं। निक्षेप मुख्यत: विदर पूरण (Fissure Filling) प्रकार के हैं तथा शिलाओं के साहचर्य में फायलाइट्स (Phyllites) पाए जाते हैं। मोचिया मोगरा पहाड़ी तीन किमी से भी अधिक लंबाई में पूर्व-पश्चिम दिशा में फैली हुई है।
अयस्क खनिज, प्रतिस्थापित पट्टिकाओं, स्तारित कटिबंधों (Sheeted Zones) तथा बिखरे हुए (Disseminated) एवं व्यासृत (Dispersed) सिघ्मों के रूप में पाए जाते हैं। स्थूल दानावाला (Coarse Graine) गैलेना की विशाल गोहें सीसा समृद्ध क्षेत्र में प्राप्त होती हैं। मुख्य अयस्क खनिजों, गैलेना और स्फेलेराइट (Sphalerite) के साहचर्य में पायराइट भी अनेक स्थानों में मिलता है। स्फेलेराइट यद्यपि कुछ स्थानों पर अत्यंत संकेंद्रित है तथापि अधिकतर नियमित रूप से वितरित है। गैलेना बड़ी या छोटी गोहों में ही प्राप्त होता है। चाँदी मुख्यत: गेलेना के साथ ही ठोस विलयनों में मिलती है तथा उच्च संस्तभों (Horizons) में यह कभी-कभी प्राकृत रूप (native form) में पाट तथा विदरों में पूरण के रूप में पाई जाती है।
२००४ यूईएफए कप फाइनल
२००४ यूईएफए कप फाइनल, 19 मई 2004 पर गोटेबोर्ग, स्वीडन में उल्लेवि स्टेडियम में हुए एक फुटबॉल मैच था। यह स्पेन के वालेंसिया और फ्रांस के मार्सिले के बीच खेला गया था। वालेंसिया ने यह फाइनल 2-0 से जीता।
ग्रामीण बैंक ऑफ आर्यावर्त
ग्रामीण बैंक ऑफ आर्यावर्त [[लखनऊ] के आसपास के ग्रामीण क्षेत्रों में कार्य करने वाला एक [[बैंक]] है। इसकी स्थापना भारत सरकार द्वारा १ अप्रैल २०१३ को हुई जब 'आर्यावर्त क्षेत्रीय ग्रामीण बैंक' तथा 'श्रेयस ग्रामीण बैंक' का विलय करने इस बैंक का निर्माण किया गया। सम्प्रति इस बैंक की 704 शाखाएँ तथा ११ क्षेत्रीय कार्यालय हैं जो लखनौउ के आसपास है जिसकी शखाए उत्तर प्रदेश के कई जिलों में है जैसे फिरोजाबाद , एटा हरदोई कन्नोज मैनपुरी, आगरा आदि [[श्रेणी:भारत के बैंक]]
सच्चिदानन्द सिन्हा
डॉ सच्चिदानन्द सिन्हा (10 नवम्बर 1871 - 6 मार्च 1950) भारत के प्रसिद्ध सांसद, शिक्षाविद, अधिवक्ता तथा पत्रकार थे। वे भारत की संविधान सभा के प्रथम अध्यक्ष थे। बिहार को बंगाल से पृथक राज्य के रूप में स्थापित करने वाले लोगों में उनका नाम सबसे प्रमुख है। 1910 के चुनाव में चार महाराजों को परास्त कर वे केन्द्रीय विधान परिषद में प्रतिनिधि निर्वाचित हुए। प्रथम भारतीय जिन्हें एक प्रान्त का राज्यपाल और हाउस ऑफ् लार्डस का सदस्य बनने का श्रेय प्राप्त है। वे प्रिवी कौंसिल के सदस्य भी थे।  डॉ सचिबनन्द सिन्हा का जन्म वास्तव में शाहाबाद जिले के मुरार गाँव के एक कायस्थ कुल में हुआ था वर्तमान में इनका गाँव बक्सर जिले में है
श्री सच्चिदानन्द सिन्हा का जन्म बिहार के आरा के एक धनी कायस्थ परिवार में हुआ था। उन्होने लन्दन में कानून की शिक्षा प्राप्त की और बैरिस्टर बने। इंग्लैण्ड से स्वदेश लौटने पर १८९१-९२ में उन्होने अलग बिहार राज्य की माँग की और आन्दोलन चलाया। उस समय वे मुश्किल से बीस वर्ष के थे।
सिन्हा पुस्तकालय
सिन्हा पुस्तकालय पटना का एक सार्वजनिक पुस्तकालय है। इसकी स्थापना १९२४ में सच्चिदानन्द सिन्हा ने की थी। इसका मूल नाम 'श्रीमती राधिका सिन्हा संस्थान एवं सच्चिदानन्द सिन्हा पुस्तकालय' था। १९५५ में राज्य सरकार ने इसे अपने अधिकार में ले लिया।
सिन्हा पुस्तकालय की लाइब्रेरियन एस़ फजल बताती हैं कि वर्तमान समय में यहां एक लाख 80 हजार पुस्तकें हैं। वह कहती हैं कि प्रत्येक वर्ष बिहार सरकार द्वारा इस लाइब्रेरी को 20 लाख रुपये के करीब मिलते हैं, जिसमें से 75 हजार रुपये किताबों पर और करीब 36 हजार रुपये पत्रिकाओं पर और शेष राशि वेतनादि पर खर्च किए जाते हैं। वह कहते हैं कि यहां प्रतिदिन 15 अखबार और प्रत्येक महीने 27 पत्रिकाएं आती हैं।
ईश्वर विलास
https://web.archive.org/web/20080521181832/http://commons.wikimedia.org/wiki
ईश्वरविलास महाकाव्य  संस्कृत और ब्रजभाषा के महाकवि श्रीकृष्णभट्ट कविकलानिधि द्वारा कविता-शैली में जयपुर और यहाँ के राजपुरुषों के बारे में लिखा इतिहास-ग्रंथ है। इसकी मूल पांडुलिपि सिटी पैलेस (चन्द्रमहल) जयपुर के पोथीखाना में है। १९५८ में इसे 'राजस्थान प्राच्यविद्या प्रतिष्ठान' जोधपुर ने भट्ट मथुरानाथ शास्त्री की भूमिका, सम्पादन, संशोधन एवं ‘विलासिनी’ टीका सहित प्रकाशित किया था। 'ईश्वरविलास महाकाव्य’ का दूसरा संस्करण 2006 में छपा।
जयपुर की बड़ी चौपड़ से आमेर की ओर जानेवाली सड़क सिरेड्योढ़ी बाज़ार में (हवामहल के लगभग सामने) कल्कि अवतार का एक प्राचीन मन्दिर अवस्थित है। जयपुर के संस्थापक सवाई जयसिंह ने पुराणों में वर्णित कथा के आधार पर कल्कि अवतार के मन्दिर का निर्माण सन् 1739 ई. में दक्षिणायन शिखर-शैली में कराया था। प्रख्यात संस्कृत विद्वान देवर्षि कलानाथ शास्त्री के अनुसार, "सवाई जयसिंह संसार के ऐसे पहले महाराजा रहे हैं, जिन्होंने जिस देवता का अभी तक अवतार हुआ ही नहीं, उसके बारे में पूर्व-कल्पना कर कल्कि की मूर्ति बनवा कर एक अलग मन्दिर में स्थापित करायी। सवाई जयसिंह के समकालीन कवि श्रीकृष्ण भट्ट कलानिधि ने अपने ईश्वर विलास काव्यग्रन्थ में मन्दिर के निर्माण और औचित्य का वर्णन किया है।." तद्नुसार ऐसा उल्लेख है कि सवाई जयसिंह ने अपने पौत्र ”कल्कि प्रसाद“ (सवाई ईश्वरीसिंह के पुत्र) जिसकी असमय में ही मृत्यु हो गई थी, की स्मृति में यह मन्दिर स्थापित कराया था। यहाँ संगमरमर पर एक बहुत आकर्षक श्वेत अश्व की प्रतिमा उत्कीर्ण है जो भविष्य के अवतार कल्कि का वाहन माना गया है। अश्व के चबूतरे पर लगे बोर्ड पर ये रोचक इबारत अंकित है- ”अश्व श्री कल्कि महाराज- मान्यता- अश्व के बाएँ पैर में जो गड्ढा सा (घाव) है, जो स्वतः भर रहा है, उसके पूरा भरने पर ही कल्कि भगवान प्रकट होंगे।“
मारिज विण्टरनित्ज
मारिज विण्टरनित्ज (Moriz Winternitz ; 23 दिसम्बर 1863 – 9 जनवरी 1937) आस्ट्रिया के गणमान्य पौर्वात्यविद (Orientalist) थे। उन्होने आक्सफोर्ड विश्वविद्यालय में मैक्समूलर के साथ मिलकर भारत विद्या से सम्बन्धित कार्य आरम्भ किया। १९०८ से १९२२ के बीच उन्होने 'Geschichte der indischen Literatur' नामक संस्कृत साहित्य का इतिहास लिखा। उनके योगदान से ही आधुनिक युग में हिन्दू, बौद्ध और जैन धर्म से सम्बन्धित अध्ययन के क्षेत्र में क्रान्ति आ गयी।
नारायण नगरपालिका
"नारायण नगरपालिका" नेपाल के पश्चिमी जिला दैलेख जिले का एक नगर पालिका है। यह नगर पालिका भेरी अंचल में अवस्थित है। दैलेख जिलेका मुख्यालय नारायण गा.वि.स. को वि॰सं॰ 2053 में इस क्षेत्र के आस पास के गा.वि.स. त्रिभुवन, बसन्तमाला, सरस्वती और विलासुर को जोडकर स्थापना किया गया था।
दुल्लु नगरपालिका
"दुल्लु नगरपालिका" नेपाल के पश्चिमी जिला दैलेख जिले का एक नगर पालिका है। यह नगर पालिका भेरी अंचल में अवस्थित है। दैलेख जिले का दुल्लु गा.वि.स. को वि॰सं॰ 2071 में इस क्षेत्र के आस पास के गा.वि.स. छिउडी पुसाकोट, पादुका, नेपा, बडलम्जी और नाउले कटुवाल को जोडकर स्थापना किया गया था।
सर्वनायक
इस कथा का आरम्भ हुआ था बहुत पहले ही राज कॉमिक्स के अन्य नायक 'योद्धा ' की स्वर्गारोहण ' सीरिज से ही ! बाद में इस कथा का सूत्र बना 'भोकाल ' (राज कॉमिक्स का ही एक नायक) की 'धिक्कार ' सीरिज की कॉमिक्स से जो 'युगांधर ' में आकर एकरूप हुयी और एक महासिरीज की नीव पड़ी ! सीरिज की शुरुवाती कॉमिक्स निम्न प्रकार है। 1.युगांधर # 2528 (https://web.archive.org/web/20140626013705/http://rajcomics.com/index.php?page=shop.product_details&flypage=flypage_rc.tpl&product_id=12559&category_id=1004&option=com_virtuemart&Itemid=2) सतयुग, द्वापरयुग और कलयुग इन तीन युगों में फैली महागाथा, जिसमें दितिपुत्र शिरोमणि योद्धा, महाबली भोकाल और सर्वशक्तिमान भीमकाय अडिग जैसे युगजयी वीर योद्धाओं के सम्मुख आ खड़ा हुआ है युगम! युगम एक ऐसा महापात्र जिसके आगे घुटने टेकने पर मजबूर हो गए यह तीनों महारथी! अपनी- अपनी जड़ों से जूझते तीनों महानायकों का सामना है अब साक्षात मौत के साथ! जोकि इनकी जड़ों के साथ- साथ इनके वजूद तक को निगल जाएगा! आज पराजित होगा ढकमानघन, महागुरु भोकाल की तलवार और असीमित बाहुबल!( 2.सर्वयुगम (https://web.archive.org/web/20140626081658/http://rajcomics.com/index.php?page=shop.product_details&flypage=flypage_rc.tpl&product_id=90064&category_id=1017&option=com_virtuemart&Itemid=2) 3. सर्वदमन (https://web.archive.org/web/20140626082940/http://rajcomics.com/index.php?page=shop.product_details&flypage=flypage_rc.tpl&product_id=90074&category_id=10495&option=com_virtuemart&Itemid=2) समय चक्र को नियंत्रित करने के हेतु देवताओं द्वारा नियुक्त किये गए "युगम" ने सभी युगों के नायकों (सतयुग, त्रेतायुग, द्वापरयुग, कलियुग) का कर लिया है अपहरण और आयोजित की है एक प्रतियोगिता जिसमें एक तरफ हैं 3 युगों के नायक भोकाल, अश्वराज, तिलिस्मदेव, प्रचंडा, गोजो योद्धा इत्यादि और दूसरी ओर हैं कलियुग के महानायक ब्रह्माण्ड रक्षक नागराज, सुपर कमांडो ध्रुव, डोगा, भेड़िया, परमाणु, शक्ति, एन्थोनी इत्यादि!  इस रण में जो दल हारेगा युगम उसका युग समाप्त कर देगा ! अब हर महानायक को अपना युग बचाना है और सबकी प्रतिष्ठा दांव पर है। हर युग में मानवता पर मंडराया है भयानक खतरा! सतयुग, त्रेतायुग, द्वापरयुग और कलियुग के सभी महानायकों का एक दिव्य महाशक्ति युगम ने कर लिया है हरण और उन्हें बांट दिया है दो दलों में! एक दल में हैं सतयुग, त्रेतायुग, द्वापरयुग के महानायक और दूसरे दल में हैं कलियुग के महानायक! दोनों दलों के महायोद्धाओं के बीच होंगी अनूठी प्रतिस्पर्धाएं और जो भी दल जीतेगा उसका ही युग ब्रह्मांड में अस्तित्व में रहेगा, दूसरे दल का युग हमेशा के लिए मिटा दिया जाएगा! प्रतिस्पर्धाएं शुरू हो चुकी हैं, रक्षक ही लड़ रहे हैं रक्षक से! इन खूनी लड़ाइयों के विजेता ही बचा पाएंगे अपने लोगों और अपने युग को! अति रोमांचक, रोचक और अनोखा होगा ‘एक युद्ध- एक युग’ नामक देवताओं का रचा यह रहस्यमयी महारण!
सीयक हर्ष
सीयक हर्ष या सीयक द्वितीय परमार वंश का शासक था।
मालवे में परमार राज्य की स्थापना उपेंद्र ने की थी। इसी के वंश में वैरिसिंह द्वितीय नाम का राजा हुआ जिसने प्रतिहारों से स्वतंत्र होकर धारा में अपने राज्य की स्थापना का प्रयत्न किया। सफल न होने पर संभवत: उसने राष्ट्रकूट राजा कृष्ण तृतीय की अधीनता स्वीकार की।
सीयक हर्ष वैरिसिंह का पुत्र था। सन् ९४९ के हरसोले के शिलालेख से प्रतीत होता है कि सीयक ने भी अपने राज्य के आरंभ में राष्ट्रकूटो का प्रभुत्व स्वीकार किया था। किंतु उसकी पदवी केवल 'महामांडलिक चूड़ामणि' ही नहीं 'महाराजाधिराजपति' भी थी, जिससे अनुमान किया जा सकता है कि उस समय भी सीयक हर्ष पर्याप्त प्रभावशाली था। उसने योगराज को परास्त किया। यह योगराज संभवत: महेंद्रपाल प्रतिहार के सामंत अवंतिवर्मा द्वितीय (योग) का पौत्र था। योग की तरह योगराज भी यदि प्रतिहारों का सामंत रहा हो तो इसकी पराजय से राष्ट्रकूट और परमार दोनों ही प्रसन्न हुए होंगे। इसके कुछ बाद सीयक के हूणों को भी बुरी तरह से हराया। संभवत: इन्हीं हूणों से सीयक के पुत्रों को भी युद्ध करना पड़ा हो।
नवसाहसांकचरित में सीयक की रुद्रपाटी के राजा पर किसी विजय का भी उल्लेख है, किंतु रुद्रपाटी की भौगोलिक स्थित अनिश्चित है। शायद कृष्ण तृतीय ने सीयक हर्ष की इस बढ़ती हुई शक्ति को रोकने का प्रयत्न किया हो। किंतु इस प्रयत्न की सफलता संदिग्ध है। उत्तर भारत की राजनीतिक स्थिति ही कुछ ऐसी थी कि कोई भी साहसी और मेधावी व्यक्ति इस समय सफल हो सकता था। प्रतिहारों में अब वह शक्ति नहीं थी कि वे अपने विरोधियों और सामंतों की बढ़ती हुई शक्ति को रोक सकें। शायद कृष्ण तृतीय के उत्तरी भारत के मामलों में हस्तक्षेप करने से प्रतिहारों की कमजोरी और बढ़ी हो और इससे सीयक हर्ष को लाभ ही हुआ हो।
सन् ९६७ में राष्ट्रकूट राजा कृष्ण तृतीय की मृत्यु के बाद उसका छोटा भाई खोट्टिग गद्दी पर बैठा। उचित अवसर देखकर सीयक ने राष्ट्रकूटों पर आक्रमण कर दिया और उन्हें खलिघट्ट की लड़ाई में हराकर राष्ट्रकूट राजधानी मान्यखेट को बुरी तरह लूटा। सन् ९७४ के लगभग सीयक की मृत्यु होने पर उसका ज्येष्ठ पुत्र मुंज गद्दी पर बैठा। राजा भोज इसके पौत्र थे।
सीरियम
सीरियम (Cerium ; संकेत : Ce) एक रासायनिक तत्त्व है। यह विरल मृदा तत्त्व (Rare Earths) का एक प्रमुख सदस्य है। इसका ; परमाणु संख्या ५८ तथा परमाणु भार १४०.१३ है।
सीरियम के क्लोराइड को सोडियम अथवा मैगनीशियम के साथ गरम करने अथवा शुद्ध क्लोराइड को पौटैशियम और सोडियम क्लोराइड के साथ मिलाकर विद्युत अपघटन द्वारा प्राप्त किया जा सकता है।
सीरियम लोहे जैसा दीख पड़ता है। यह विद्युत का कुचालक है। यह विशेष कठोर धातु नहीं है और सरलता से इसके पत्तर बनाए जा सकते हैं।
सीरियम पर गरम जल के प्रभाव से हाइड्रोजन निकलता है। शुद्ध धातु पर २६० डिग्री सें. ताप पर हाइड्रोजन प्रवाहित करने से सीरियम ट्राइहाइड्राइड और सीरियम डाईहाइड्राइड (CeH + CeH) का मिश्रण प्राप्त होता है। २१० डिग्री सें. पर क्लोरीन बड़ी तीव्रता से क्रिया कर अजल सीरियम ट्राइक्लोराइड (CeCl) बनता है। तनु अथवा सांद्र हाइड्रोक्लोरिक अम्ल से जलीय सीरियम क्लोराइड आसानी से बनता है। यह सल्फर, सिलीनियम तथा टेल्यूरियम से मिलकर धातु के सल्फाइड, सेलीनाइड तथा टेल्यूराइड बनाता है। तनु सल्फ्यूरिक अम्ल का इस पर प्रभाव पड़ता है, परंतु सांद्र का कोई प्रभाव नहीं पड़ता। नाइट्रिक अम्ल सीरियम आक्साइड (CeO) को अवक्षिप्त कर देता है। यह धातु नाइट्रोजन, फास्फोरस, आर्सेनिक ऐंटीमनी और कार्बन के साथ अति तप्त करने पर क्रमश: नाइट्राइट फॉसफाइड, आर्सीनाइड तथा कार्बाइड बनती है।
यह कई धातुओं के साथ मिलकर मिश्र धातुएँ बनाती हैं। मैग्नीशियम, जस्ता और ऐलुमिनियम के साथ अनेक मिश्र धातुएँ बनी हैं।
सीरियम की दो संयोजकताएँ ३ तथा ४ हैं। इसके दो आक्साइड (Ce0 और Ce0), दो हाइड्राक्साइड Ce(OH) और Ce(OH) फ्लोराइड CaF क्लोराइड (CeCl) सल्फाइड (CS) सल्फेट, कार्बोनेट, नाइट्रेट, फास्फेट आदि लवण बनते हैं।
यह धातु कई द्विलवण बनाती है, जैसे M(NO3), Ce(NO3) 8HO (जहाँ M=Mg, Zn, Ni, Co, या Mn)।
सातत्य समीकरण
भौतिकी में सातत्य समीकरण (continuity equation) एक समीकरण है जो किसी 'संरक्षित राशि' के परिवहन को अभिव्यक्त करता है। चूँकि द्रव्यमान, ऊर्जा, संवेग, विद्युत आवेश, तथा अन्य प्राकृतिक राशियाँ अपनी-अपनी विशिष्ट दशाओं में संरक्षित रहतीं हैं, इसलिये सातत्य समीकरण का उपयोग करते हुए कई प्रकार की भौतिक परिघटनाओं को अभिव्यक्त किया जा सकता है। उदाहरण के लिये, A1 v1 = A2 v2 असंपीड्य द्रव के किसी नली या पाइप से होकर प्रवाहित होने का सातत्य समीकरण है।
वासुदेवानन्द सरस्वती
वासुदेवानन्द सरस्वती या 'टेंबे स्वामी' (1854–1914) भारत के एक सन्त थे जो भगवान दत्तात्रेय के अवतार माने जाते हैं।
सुधर्मा
सुधर्मा संस्कृत का एकमात्र दैनिक समाचारपत्र है। यह मैसूर से प्रकाशित होता है। इसका प्रकाशन १९७० में आरम्भ हुआ था। इसका वितरण मुख्यतः डाक द्वारा होता है। इस अखबार की अभी 3,000 प्रतियां निकलती हैं और इसकी वार्षिक सदस्यता शुल्क 400 रुपए है।
सन २०२० में सुधर्मा के सम्पादक श्री केवी सम्पत कुमार, उनकी पत्नी जयलक्ष्मी को पद्मश्री से सम्मानित किया गया।
तिलका माँझी भागलपुर विश्वविद्यालय
तिलका मांझी भागलपुर विश्वविद्यालय भारत का एक सार्वजनिक विश्वविद्यालय है। यह बिहार के भागलपुर में स्थित है। इसका नामकरण प्रसिद्ध क्रांतिकारी तिलका माँझी के नाम पर किया गया है। इसकी स्थापना १२ जुलाई १९६० को की गयी थी।
तिलका मांझी भागलपुर विश्वविद्यालय का जालघर
केनिंग्सटन ओवल
केनिंग्सटन ओवल बारबाडोस द्वीप के राजधानी नगर ब्रिजटाउन के पश्चिम में स्थित खेल का मैदान है। यह द्वीप का खेल सुविधाओं वाला एक मैदान है जो मुख्यतः क्रिकेट के खेलने के काम में लिया जाता है। इस मैदान के १२० वर्ष पुराने इतिहास में यहाँ पर विभिन्न घरेलू, क्षेत्रिय और अन्तर्राष्ट्रीय क्रिकेट मैचों का आयोजन किया जा चुका है और इस जगह को वहाँ आस-पास क्रिकेट का 'मक्का' कहा जाता है।
चिह्न फलन
गणित में चिह्न फलन (sign function अथवा signum function) एक विषम गणितीय फलन है। इसकी परिभाषा नीचे दी गयी है।
किसी वास्तविक संख्या "x" का चिह्न फलन निम्नलिखित प्रकार से पारिभाषित किया जाता है-तथा
नेशनल स्टेडियम, कराची
द नेशनल स्टेडियम () कराची, पाकिस्तान में स्थित क्रिकेट का मैदान है। यह वर्तमान में क्रिकेट के मैच खेलने के काम में लिया जाता है। इसकी दर्शक क्षमता ३४, २२८ है।
विदर्भ क्रिकेट एसोसिएशन ग्राउंड
विदर्भ क्रिकेट एसोसिएशन ग्राउंड नागपुर स्थित टेस्ट क्रिकेट का मैदान था।
मल्हारराव होलकर
मल्हारराव होलकर (16 मार्च 1693 – 20 मई 1766) मराठा साम्राज्य का एक सामन्त थे जो मालवा का प्रथम मराठा सूबेदार थे। वह होलकर राजवंश का प्रथम राजकुमार थे जिसने इन्दौर पर शासन किया। मराठा साम्राज्य को उत्तर की तरफ प्रसारित करने वाले अधिकारियों में मल्हारराव का नाम अग्रणी है। मल्हारराव होलकर की चार पत्नियां थीं उनकी पत्नियों और संतानों के नाम इस प्रकार हैं-:
१ गौतमाबाई होलकर - गौतमाबाई होलकर मल्हारराव होलकर की पहली पत्नी थीं इनका विवाह मल्हारराव होलकर से अल्पायु में हो गया था। मल्हारराव होलकर और गौतमाबाई के बेटे का नाम खंडेराव होलकर था । जिसका विवाह अहिल्याबाई से हुआ था। भाइयों में सबसे बड़ा होने के कारण खंडेराव होलकर को उत्तराधिकारी घोषित किया गया था।
२ द्वारकाबाई होलकर - द्वारकाबाई होलकर मल्हारराव होलकर की दूसरी पत्नी थीं । द्वारकाबाई और मल्हारराव होलकर की एक बेटी थी। जिसका नाम सीताबाई था । द्वारकाबाई मल्हारराव होलकर के बाद अपने दामाद को राजा बनते हुए देखना चाहती थीं।
३ बाणाबाई होलकर - बाणाबाई होलकर मल्हारराव होलकर की तीसरी पत्नी थीं।
४ हलकोबाई होलकर - हलकोबाई होलकर मल्हारराव होलकर की चौथी और आखरी पत्नी थीं।
सूचक फलन
गणित में सूचक फलन (indicator function अथवा characteristic function) एक फलन है जो समुच्चय "X" पर निम्नलिखित प्रकार से पारिभाषित किया जाता है-
समुच्चय "X" के उपसमुच्चय "A" का सूचक फलन वह फलन है जो
इस प्रकार पारिभाषित है-
राजस्थान हिन्दी ग्रन्थ अकादमी
राजस्थान हिन्दी ग्रन्थ अकादमी राजस्थान सरकार का स्वायत्तशासी संस्थान है जो हिन्‍दी माध्‍यम से उच्‍च शिक्षा प्राप्‍त करने वाले विद्यार्थियों के लिए विभिन्‍न विषयों की पाठ्य एवं संदर्भ पुस्‍तकों की रचना करता है।  भारत सरकार ने प्राथमिक एवं माध्यमिक शिक्षा के बाद सन् 1968 में उच्च शिक्षा के माध्यम परिवर्तन पर बल दिया था। भारत सरकार की इस राष्ट्रीय शिक्षा नीति के अन्तर्गत भारतीय भाषाओं में उच्च शिक्षा के विद्यार्थियों के लिए विभिन्न विषयों की पुस्तकों का लेखन] प्रकाशन एवं विपणन किया जाना था। इसके लिए हिन्दी प्रदेशों में ग्रन्थ अकादमियों एवं हिन्दीतर प्रदेशों में पाठ्य पुस्तक-निर्माण मण्डलों का गठन किया गया था। सन् 1969 में एक स्वायत्तशासी संस्था के रूप में राजस्थान हिन्दी ग्रन्थ अकादमी की स्थापना हुई।
अपनी स्थापना से यह अकादमी हिन्दी माध्यम में उच्चशिक्षा प्राप्त कर रहे विद्यार्थियों के लिए विज्ञान, तकनीकी, मानविकी, वाणिज्य, सामाजिक विज्ञान एवं शिक्षा आदि विषयों की पाठ्य सामग्री उपलब्ध करवाती है। इस पाठ्य सामग्री में पाठ्य पुस्तकें हैं तो सन्दर्भ ग्रन्थ भी हैं। अकादमी 'न लाभ-न हानि' के सिद्धान्त पर पुस्तकें प्रकाशित करती है ताकि कम कीमत की इन पुस्तकों को अधिक से अधिक विद्यार्थी खरीद सकें। पुस्तकें विषय विशेषज्ञों के द्वारा लिखी जाती हैं ताकि गुणवत्ता कायम रहे।
अल्बर्ट फर्ट
अल्बर्ट फर्ट (जन्म ७ मार्च १९३८) फ्रांसीसी भौतिक विज्ञानी हैं। उन्होंने प्रमात्रा यान्त्रिकीय चुम्बकत्वी प्रतिरोध का आविष्कार किया जिससे गीगाबाइट हार्ड डिस्क के क्षेत्र में क्रान्तिकारी परिवर्तन हुआ। २००७ में उन्हें पीटर ग्रूनबर्ग के साथ भौतिकी में नोबेल पुरस्कार से सम्मानित किया गया।
पीटर ग्रूनबर्ग
पीटर एंड्रियास ग्रूनबर्ग (जन्म: १८ मई १९३९) एक जर्मन भौतिक विज्ञानी थे। उन्हें भौतिक विज्ञान के क्षेत्र में २००७ में अल्बर्ट फर्ट के साथ नोबेल पुरस्कार से सम्मानित किया गया। उनका निधन २०१८ में हुआ।
व्यवहारपरक विज्ञान
व्यवहारपरक विज्ञान (Behavioural sciences) मानव एवं पशुओं के व्यवहार का क्रमबद्ध विश्लेषण एवं जाँच है जो नियंत्रित तथा सहज प्रेक्षणों तथा अनुशासित वैज्ञानिक प्रयोगों के द्वारा किया जाता है। मनोविज्ञान, मनोजीवविज्ञान (psychobiology) तथा संज्ञानात्मक विज्ञान (cognitive science) आदि व्यवहार विज्ञान के कुछ उदाहरण हैं।
कचोलिया
कचोलिया भारतीय राज्य राजस्थान के टोंक जिले का एक गाँव है। यह मालपुरा तहसिल के निकट स्थित है। २००१ की जनगणना के अनुसार गाँव की कुल जनसंख्या 1495 लोग है।
टोडारायसिंह
टोडारायसिंह भारतीय राज्य राजस्थान के टोंक जिले का एक नगरपालिका क्षेत्र और नगर है। 2001 की जनगणना के अनुसार यहाँ की कुल जनसंख्या 21,203 थी। जिसमें 52% पुरुष और 48% महिलायें थी।
देवधाम जोधपुरिया
देवधाम जोधपुरिया भारतीय राज्य राजस्थान के टोंक जिले के निवाई नगरपालिका नगर में स्थित श्रीदेवनारायण का प्रसिद्ध हिन्दू मन्दिर है।
जिला भरतपुर भगवान देवनारायण जी फेसबुक पेज https://www.facebook.com/DEVNARAYANDARBAR.ORG/
देवली, टोंक
देवली, टोंक भारतीय राज्य राजस्थान के टोंक जिले का एक नगरपालिका और नगर है।
2001 की जनगणना के अनुसार देवली की जनसंख्या 30,023 थी जिसमें 54% पुरुष हैं।
मालपुरा, टोंक
मालपुरा भारतीय राज्य राजस्थान के टोंक जिले का एक नगरपालिका क्षेत्र और नगर है।
2001 की जनगणना के अनुसार यहाँ की कुल जनसंख्या 27242 है। मालपुरा पर स्थित है। इसकी मासत से ऊँचाई 132 मीटर (401 फुट) है।
वनस्थली
वनस्थली भारतीय राज्य राजस्थान के टोंक जिले का एक नगरपालिका क्षेत्र और नगर है।
२००१ की जनगणना के अनुसार यहाँ की कुल जनसंख्या ६६७६ है जिसमें ३१% पुरुष और ६९% महिलायें हैं।
उनियारा
उनियारा भारतीय राज्य राजस्थान के टोंक जिले का एक नगरपालिका क्षेत्र और नगर है। 2001 की जनगणना के अनुसार उनियारा की जनसंख्या 10827 है। उनियारा पर स्थित है। यहाँ की मानक समुद्र तल से ऊँचाई 266 मीटर (873 फुट) है।
मनोहरपुरा
मनोहरपुरा भारतीय राज्य राजस्थान के टोंक जिले का एक नगरपालिका क्षेत्र और नगर है। यह क्षेत्र मुख्यतः माशी धाम के लिए जाना जाता है।
प्रत्यावर्ती श्रेणी
गणित में प्रत्यावर्ती श्रेणी निम्न प्रकार की अनन्त श्रेणी है: जहाँ  "n" के सभी मानों के लिए "a" > 0 है। एक व्यापक पद का चिह्नप्रत्यावर्ती रूप से धनात्मक और ऋणात्मक होता है।
"लियबनिज़ परीक्षण" अथवा प्रत्यावर्ती श्रेणी परीक्षण के रूप में ज्ञात प्रमेय के अनुसार श्रेणी अभिसरीत होगी यदि और केवल यदि पद "a" एकदिष्टतः शून्य की ओर अग्रसर हो।
उपपत्ति: माना कि अनुक्रम formula_3 शून्य की ओर अग्रसर है तथा यह एकदिष्टतः ह्रसमान है। यदि formula_4 विषम है और formula_5, तब हम formula_6 निम्न प्रकार ज्ञात करते हैं:
चूँकि formula_3 एकदिष्टतः ह्रसमान है अतः पद formula_9 ऋणात्मक है। अतः अन्त में हमें formula_10 असमता प्राप्त होती है। इसी प्रकार यह प्रदर्शित किया जा सकता है कि formula_11 है। चूँकि formula_12 शुन्य (formula_13) की ओर अग्रसर है, कॉशी समीकरण के अनुसार आंशिक संकलन formula_14 प्राप्त होता है अर्थात श्रेणी अभिसरित होती है।
प्रत्यावर्ती श्रेणी परीक्षण
प्रत्यावर्ती श्रेणी परीक्षण (alternating series test) किसी अनन्त श्रेणी के पदों के अभिसरण के लिए काम में ली जाने वाली विधि है। इसकी उपपत्ति सर्वप्रथम गाटफ्रीड लैबनिट्ज़ ने की थी अतः इसे कई बार 'लैबनिट्ज़ परीक्षण अथवा लैबनिट्ज़ कसौटी भी कहते हैं।
निम्न प्रकार की श्रेणी
अथवा,
जहाँ "a" एक धनात्मक संख्या है को प्रत्यावर्ती श्रेणी कहते हैं।
प्रत्यावर्ती श्रेणी परीक्षण के अनुसार यदि {"a"} एकदिष्टतः ह्रसमान है और इसका सीमान्त मान शून्य की ओर अग्रसर है तो प्रत्यावर्ती श्रेणी अभिसारी है।
इसके अतिरिक्त, माना "L" श्रेणी के योग का कुल मन है तब आंशिक योग
का लगभग मान "L" के तुल्य होता है और त्रुटि छोड़े गये पदों के योग के बराबर होती है:
माना हमें निम्न रूप की एक श्रेणी दी गई है formula_5, जहाँ formula_6 और formula_7 जहाँ "n" एक प्राकृत संख्या है। (स्थिति formula_8 का अनुसरण ऋणात्मक अवस्था में किया जाता है।)
हमें सिद्ध करना होगा कि विषम क्रम के पदों formula_9 और सम क्रम के पदों formula_10 का आंशिक योग समान मान "L" की ओर अग्रसर है। अतः सामान्य आंशिक योग formula_11 भी "L" पर अभिसरीत होगा।
विषम आंशिक योग एकदिष्टतः ह्रसमान है:
जबकि सम आंशिक योग एकदिष्टतः वर्धमान है:
क्योंकि "a" संख्या "n" एक साथ एकदिष्टतः ह्रसमान है।
इसके अतिरिक्त, चूँकि "a" धनात्मक formula_14 हैं। अतः हम इन प्रभावों की सहायता से निम्न असमानता प्रदर्शित कर सकते हैं:
यहाँ "a" − "a" एकदिष्टतः ह्रसमान अनुक्रम का "S" निम्न परिबंध है, एकदिष्ट अभिसरण प्रमेय के अनुसार "m" के अनन्त की ओर अग्रसर होने पर अनुक्रम अभिसरित होता है। इसी प्रकार सम आंशिक योग भी शून्य की ओर अग्रसर होता है।
अन्ततः दोनों समा मान पर अभिसरित होते हैं क्यों कि
जहाँ "L" को सीमान्त मान कहा जाता है, तब एकदिष्ट अभिसरण प्रमेय के अनुसार प्रत्येक "m" के लिए
प्राप्त होता है। इसका अर्थ यह हुआ कि प्रत्यावर्ती श्रेणी का आंशिक योग भी परिणाम सीमा के उपर और नीचे परिवर्तित होता है। यदि यहाँ विषम (सम) संख्या में पद हैं तो अन्तिम पद धनात्मक (ऋणात्मक) है और आंशिक योग परिणामी सीमा के उपर (नीचे) प्राप्त होता है।
यह हमे आंशिक योग परिबंध में त्रुटि देता है।
हम formula_18 का दो स्थितियों में अध्ययन करते हैं।
जब k = 2m+1, जो विषम है, तब
जब k = 2m, जो सम है, तब
जैसा अभीष्ट था।
दोनों ही परिस्थितियाँ हमें उस असमानता की ओर ले जाती हैं जो हमने पिछले सिद्ध की है।
कौशी अभिसरण परीक्षण से प्रत्यावर्ति उपपत्ति के लिए प्रत्यावर्ती श्रेणी देखें।
इसके व्यापकीकरण के लिए डीरिख्ले परीक्षण देखें।
डीरिख्ले परीक्षण
गणित में डीरिख्ले परीक्षण (Dirichlet's test) किसी श्रेणी के अभिसरण के परीक्षण की एक विधि है। इसका नामकरण इसके लेखक पीटर गुस्ताफ लजन डीरिक्ले के 'जर्नल डी मैथेमेटिक्स प्योर एट अप्पलिक़्यीक्स' (एक फ्रांसीसी जर्नल जिसकी शब्दावली का हिन्दी अनुवाद "शुद्ध और अनुप्रयुक्त गणित के जर्नल" है।) में प्रकाशन के बाद उनके मरणोपरान्त किया गया।
परीक्षण के कथन के अनुसार यदि formula_1 एक वास्तविक अनुक्रम है और formula_2 सम्मिश्र अनुक्रम है जो निम्न सम्बंधों को सन्तुष्ट करते हैं:
जहाँ "M" एक नियतांक है, तब श्रेणी
अभिसारी होगी।
माना formula_7 और formula_8 है।
घटकों में संकलन से हम formula_9 प्राप्त करते हैं।
चूँकि formula_10 के लिए formula_11 M से परिबद्ध है, n→∞ के लिए ये पद शून्य की ओर अग्रसर formula_12 होंगे।
अन्य विधि से, चूँकि अनुक्रम formula_13 ह्रसमान है, formula_14 सभी k के लिए धनात्मक है, अतः formula_15 द्वारा परिबद्ध है। अतः B का आंशिक योग और उसके गुणक का मान B का आंशिक योग (एक मान M) और समान गुणज से कम होगा।
लेकिन formula_16, जो एक अंतर्वेधन श्रेणी है और इसका मान formula_17 के बराबर है अतः n→∞ के लिए formula_18 की ओर अग्रसर है। अतः formula_19 अभिसारी है।
इसी तरह formula_20 भी सीधे तुलना परीक्षण से अभिसरित होती है। श्रेणी formula_21 निरपेक्ष अभिसरण से अभिसरित होती है। इसिलिए formula_22 अभिसारी है।
डीरिख्ले परीक्षण की एक विशेष स्थिति सामान्यतः प्रत्यावर्ती श्रेणी परीक्षण के लिए निम्न स्थिति में काम में ली जाती है
इसकी अन्य उपप्रमेय यह है कि formula_24 अभिसारी है जब formula_1 एक ह्रसमान अनुक्रम है जो शून्य की ओर अग्रसर है।
अनन्त समाकल में भी अभिसरण के लिए इस परीक्षण को प्रयुक्त किया जाता है।
तुलना परीक्षण
तुलना परीक्षण निम्न हैं:
सीमा तुलना परीक्षण
गणित में, सीमांत तुलना परीक्षण (limit comparison test) अनन्त श्रेणी के अभिसरण की एक विधि है।
माना कि formula_1 और formula_2 दो श्रेणियाँ हैं जहाँ सभी formula_3 के लिए formula_4 है।
तब यदि formula_5 जहाँ formula_6 है तब दोनो श्रेणी या तो अभिसारी होंगी या अपसारी।
चूँकि formula_7 और हम जानते हैं कि सभी formula_8 के लिए एक पूर्णांक formula_9 इस प्रकार प्राप्त किया जा सकता है कि formula_10 हमें formula_11 प्राप्त होता है अथवा
प्रत्येक formula_15 के लिए formula_8 का मान स्वैच्छिक रूप से छोटा चयनित किया जा सकता है जहाँ formula_17 धनात्मक प्राप्त हो। अतः formula_18 हो और प्रत्यक्ष तुलना परीक्षण से यदि formula_19 अभिसारी है तो formula_20 भी अभिसारी होगी।
इसी प्रकार formula_21, अतः यदि formula_20 अभिसारी है तब प्रत्यक्ष तुलना परीक्षण से formula_23 भी अभिसारी होगी।
अतः या तो दोनों श्रेणियाँ अभिसारी होंगी अथवा अपसारी।
हम ज्ञात करना चाहते हैं कि श्रेणी formula_24 अभिसारी है। इससे तुलना हम अभिसारी श्रेणी formula_25 से करते हैं।
चूँकि formula_26 अतः हम प्राप्त करते हैं कि मूल श्रेणी भी अभिसारी है।
अंतःसर्पी श्रेणी
गणित में अंतःसर्पी श्रेणी (telescoping series) एक श्रेणी है जिसके आंशिक योग निरसन के बाद केवल कुछ सीमित पदों तक सीमित हो जाते हैं। इस तरह की तकनीक को अन्तर विधि (method of differences) भी कहते हैं।
दूसरे शब्दों में, निम्नलिखित श्रेणी  अंतःसर्पण का गुण प्रदर्शित करेगी यदि उसका kवाँ पद इस प्रकार से लिखा जा सके- ऐसा होने पर श्रेणी के आंशिक योग को उस श्रेणी के अन्तिम पद और प्रथम पद के अन्तर के रूप में व्यक्त किया जा सकता है- अन्ततः उपर्युक्त अनन्त श्रेणी का योग सरल होकर अनुक्रम (sequence) formula_4 की सीमा की गणना के रूप में आ जाता है।
उदाहरण के लिए श्रेणी
निम्न प्रकार लिखी जा सकती है
माना formula_7 संख्याओं का अनुक्रम है। तब
और यदि formula_9
यद्यपि अंतर्वेधन एक उपयोगी तकनीक है लेकिन इसके अपवाद भी हैं:
सही नहीं है क्योंकि यदि विशिष्ट पद शून्य को अभिसरित नहीं होते हैं तो पदों का पुनः समूह निर्माण नहीं किया जा सकता, ग्रांडी श्रेणी देखें। इस त्रुटि को दूर करने के लिए पहले प्रथम "N" पदों का योग ज्ञात करो और बाद में सीमा लागू करो जिसमें "N" अनन्त की ओर अग्रसर हो।:
श्रेणी के अन्य अनुप्रयोगों के लिए निम्न देखें:
रोबिन वन पेर्सिए
रोबिन वन पेर्सिए (; 6 अगस्त 1983 को जन्मे) एक डच फुटबॉल खिलाड़ी है जो मैनचेस्टर युनाइटेड के लिए खेलते हैं और नीदरलैंड राष्ट्रीय फुटबॉल टीम के कप्तान है। वह फेनूर्ड की प्रसिद्ध युवा अकादमी के उत्पाद है। वह 2004 में आर्सेनल में शामिल हो गए और बाद में टीम के कप्तान बने, बाद में 2012 में वह आर्सेनल के प्रतिद्वंद्वी मैनचेस्टर युनाइटेड में शामिल हो गए। उन्हे दुनिया में एक सबसे अच्छा स्ट्राइकर के रूप में जानना जाता है। उनकी खेल शैली और क्षमता को देख कर प्रशंसकों और आलोचकों ने उन्की तुलना डच दिग्गज खिलाड़ी मार्को वैन बस्तेन से की है।
जॉन होबोल्ट
जॉन कोर्नोलिस होबोल्ट (अप्रैल १०, १९१९ – अप्रैल १५, २०१४) अमेरिकन एयरोस्पेस अभियंता थे। १४ अप्रैल २०१४ को पार्किंसन रोग सम्बंधी जटिलता के कारण उनका निधन हो गया।
मोहमद हलाल-उद्दीन खान
मोहमद हलाल-उद्दीन खान (निधन: २५ अप्रैल २०१४) मणिपुर से भारतीय राजनीतिज्ञ थे। वो लिलोंग विधानसभा निर्वाचन क्षेत्र से २० वर्षों तक विधायक रहे तथा विभिन्न राज्य सरकारों में मंत्री भी रहे। २५ अप्रैल २०१४ को उनका निधन हो गया।
बृज बिहारी चौबे
बृज बिहारी चौबे (१ जुलाई १९४० – १० मई २०१४) वेद में शोध के लिए राष्ट्रपति पुरस्कार से सम्मानित भारतीय शिक्षक थे। १० मई २०१४ को उनका निधन हो गया।